In die gelese tekste word van Sion en Jerusalem gepraat. Sion is ŉ metafoor of beeld vir God se Ryk, sy woonplek, die kerk, die verbondvolk, uiteraard Ou Testamenties, die fisiese plek waar die tempel gestaan het.
Jesaja 62:7 – Julle moenie stilbly nie totdat Hy Jerusalem herstel het, totdat Hy die hele wêreld die roem van Jerusalem laat sing het.
Jy sal jou herinner hoedat die Here sy volk aansê om nuttig en pro-aktief te leef in die vreemde en tyd van ontworteling. Blom waar jy geplant is, sê die spreekwoord.
Dit is somtyds moeilik om te volhard. Die onsekerheid laat ŉ mens allerlei vreemde dinge dink. Jy raak verleë oor jou gedagtes, ook jou gedagtes oor God. Dit is nie nou tyd vir twyfel nie. Dié seisoen roep na geloof, vertroue behou en optree soos mense wat ŉ verwagting het.